[ઉત્તર] - ચાહે આસ્તિક હો કે નાસ્તિક હો. જો ન્યાયની દૃષ્ટિથી જોવામાં આવે તો માંસ ખાવું અનીતિ (અન્યાય) છે કારણ કે માંસ એ ફળ-ફૂલ નથી કે જે વૃક્ષ પર લાગે છે. માંસ નિરપરાધી પશુના નિર્દયતાથી પ્રાણ હનન કરવા પર પ્રાપ્ત થાય છે જ્યારે ફળ-ફૂલને મેળવવા માટે કોઈની પણ જાન હાનિ કરવી નથી પડતી, તેથી માંસ ખાવું દૂષિત અર્થાત્ નીતિથી વિરુદ્ધ છે. નીતિ કહે છે કે સંસારમાં પ્રાણથી અધિક પ્રિય વસ્તુ કોઈ નથી. જેમ મનુષ્યને પોતાનો પ્રાણ વહાલો છે તેવી જ રીતે સર્વ પશુ-પ્રાણીઓને પોતાનો પ્રાણ વહાલો હોય છે. જો માંસ ખાનારના કોઈ પ્રાણ હનન કરી લે તો તેના પરિવાર, મિત્ર આદિને કેટલું દુઃખ અને કષ્ટ થશે! તેવી જ રીતે પશુ આદિના પ્રાણ લેવા પર તેમને પણ અપાર દુઃખ પહોંચે છે. તેથી વગર અપરાધે ફક્ત આપણા સ્વાદ આદિ માટે કોઈ નિરપરાધ પશુ-પ્રાણીને દુઃખ પહોંચાડવું એ અન્યાય, પાપ તેમજ નીતિની વિરુદ્ધ છે.